Kommunal medrejsning af fredningsforslag, [adresse] - Ulstrup 
Sagsfremstilling 
45.                 Kommunal medrejsning af fredningsforslag, [adresse] - Ulstrup 
- Åbent 
  
SAGENS INDHOLD 
Byrådet skal beslutte, om [adresse] ønsker at deltage i et samarbejde med [adresse] 
Naturfredningsforenings Hovedbestyrelse (DN) om udarbejdelse af et fredningsforslag for et område i [adresse]. 
En fredningssag kan rejses af DN alene, men sagen vil stå stærkere i Fredningsnævnet, hvis [adresse] og Viborg 
Kommuner er med til at rejse fredningssagen.  
  
Hovedbestyrelsen i DN planlægger at rejse en fredningssag for et område i [adresse]. Området er beliggende 
langs begge sider af [adresse] mellem Ulstrup i øst og Bjerringbro i vest, i henholdsvis [adresse] og Viborg 
Kommuner. Arealet er i størrelsesordenen 200-350 ha., afhængigt af den endelige afgrænsning af 
fredningsområdet. Størstedelen af fredningsområdet ligger i [adresse]. DN inviterer [adresse] og Viborg 
Kommuner til at indgå i samarbejdet og være medrejser på fredningsforslaget. Invitationen er vedlagt som bilag. En 
kortskitse over arealet kan ses i invitationen. 
  
Viborg Kommunes Klima- og Miljøudvalg har 26. marts 2015 besluttet, at Viborg Kommune ønsker at deltage i 
samarbejdet, og at kommunen senere tager stilling til, om kommunen vil være med til at rejse fredningssagen. 
  
Baggrunden for DN’s ønske om fredning: 
· Gudenådalen er en vigtig brik i forståelsen af det midt- og østjyske landskabs udvikling under sidste istid 
· Landskabet er under tilgroning 
· Der er landbrugsarealer, der anvendes til juletræsdyrkning, hvilket i [adresse] er uheldigt i forhold til at holde 
landskabet åbent ned til ådalen 
· Fredningen af trækstien langs med [adresse] har ikke givet offentligheden den adgangsmulighed, som var 
intentionen med fredningen fra 1994. 
  
VURDERING 
[adresse] har iværksat en lang række aktiviteter i Ulstrup området. Blandt andet ved [adresse], 
Ulstrup i bevægelse, projekt ”Træksti ved Ulstrup” og mulighed for etablering af gydestryg for laksefisk. Et 
samarbejde om en kommende fredning vil understøtte de igangværende og fremtidige projekter. 
  
I forhold til Kommuneplan 2013 vil en fredning af området kunne være med til at understøtte Ulstrups fremtidige 
 
Teknik- og 
Miljøudvalget 
4. maj 2015 
Sagsnr. 710-2014-
19439 
Dok.nr. 710-2015-
54491 
Sagsbehandler 
DPEVCH 
  
Tidl. politisk behandling 
  
Forventet sagsgang 
TM-U, ØK, BY 
Lovgrundlag 
Naturbeskyttelsesloven 
udvikling, med hensyn til at formidle byen og udvikle turisme og friluftsliv. 
Offentligheden har i dag adgang til [adresse] ved [adresse], kanoophalerpladsen ved [adresse] og ved P-
pladsen ved [adresse]. En fredning vil kunne være med til at sikre stier med bedre offentlig adgang til 
trækstien og skabe forbindelse mellem arealer, hvor der er offentligt adgang. Ejerne vil få erstatning for denne gene 
og offentlighedens adgang vil være afklaret, når stierne efterfølgende skal laves af Favrskov Kommune. 
  
Ved at frede et udsnit af [adresse] på denne strækning kan der skabes grundlag for at tilrettelægge og 
gennemføre en sammenhængende natur- og landskabspleje, der vil få ådalens terrasser til at træde klart frem i 
landskabet og genskabe udsigten til og fra [adresse]. Det vil forbedre muligheden for at formidle historien om 
ådalens dannelse, naturen og kulturhistorien i en undervisningsmæssig sammenhæng og for turister.  
  
Den største usikkerhed i fredningssagen er afgrænsningen af området. DN har i udkastet beregnet, at cirka 195 ha. 
landbrugsjord kan indgå i fredningen i [adresse]. Der må efter gennemførelse af fredningen ikke dyrkes 
høje afgrøder som juletræer, energipil og majs, men der må gerne dyrkes almindelige lave afgrøder som 
eksempelvis korn og kløver. Der skal ydes en erstatning ud fra Taksationskommissionens retningslinjer for denne 
indskrænkning af ejendomsretten.  
  
Som det er i dag fortsætter arealerne langs [adresse] med at vokse til tætte høje krat, og den igangværende 
tilplantning med juletræer medvirker til at sløre dalområdet langs [adresse]. Vejadgangene for offentligheden er få, 
og turisme og friluftsliv vanskeliggøres. Tidligere forsøg på at få lavet stier til at forbinde de områder, der i dag er 
offentligt tilgængelige, er opgivet på grund af manglende vilje fra lodsejernes side.  
  
Teknik og Kultur vurderer at, det vil være hensigtsmæssigt, at Favrskov Kommune indgår i et samarbejde om 
fredningssagen. Det giver mulighed for at få god indflydelse på fredningens endelige afgrænsning og skabe god 
sammenhæng til kommunens øvrige planer for området. Teknik og Kultur vurderer, at det er en forudsætning for 
samarbejdet, at en eventuel fredning ikke vil blive en hindring for realisering af de planer og projekter, [adresse] 
Kommune har for området. Byrådet vil senere blive præsenteret for en sag, hvor der skal tages stilling til, om 
Favrskov Kommune skal være med til at rejse fredningssagen overfor Fredningsnævnet. 
  
ØKONOMI 
Favrskov Kommunes forventede økonomi er beregnet ud fra DNs oplysninger og efter Taksationskommissionens 
retningslinjer. Ved en fredning fordeles udgiften med 75 % til staten og 25 % til kommunen. Når flere kommuner 
indgår i en fredningsgrænse, fordeles udgiften mellem kommunerne sædvanligvis i forhold til kommunernes andel af 
arealet.  
  
Taksten for erstatning af landbrugsjord har DN estimeret til 8.000 kr. pr. ha. Ud fra denne beregning vurderes det, at 
Favrskov Kommunes økonomiske andel vil kunne variere fra 340.000 kr. til 460.000 kr. Der vil hertil være en anslået 
årlig afledt drift på 30.000 kr. og et behov for en anlægsbevilling til etablering af hegn og stier på ca. 250.000 kr. 
Derudover vil der på nogle af arealerne med høj vækst kunne blive behov for en anlægsbevilling til rydning. 
Skønsmæssigt vil dette beløbe sig til 200.000 kr.  
  
Størrelsen af Favrskov Kommunes udgift til erstatning er usikker. Erstatningens størrelse afhænger blandt andet af 
den endelige afgrænsning af fredningen, herunder hvor store arealer der er intensivt drevet landbrugsjord, samt 
erstatningsprisen pr. ha. Det endelige budget udarbejdes af DN, inden fredningssagen rejses hos Fredningsnævnet. 
  
Teknik og Kultur har på baggrund af denne usikkerhed spurgt DN om det forventede udgiftsniveau. DN har oplyst, at 
den samlede udgift til den del af fredningen, der ligger i [adresse] ikke kommer til at overstige 4,0 mio. kr. 
Favrskov Kommunes maksimale udgift vil på den baggrund højest være 1,0 mio. kr. Hvis det, mod forventning skulle 
vise sig, at beløbet alligevel vil overstige 4,0 mio. kr. vil det kunne stilles som betingelse for Favrskov Kommunes 
deltagelse i fredningsforslaget, at kommunens andel af udgifterne ikke overstiger 1,0 mio. kr. 
  
INDDRAGELSE 
Indgår Favrskov Kommune i samarbejdet, vil kommunen afholde et offentligt møde i forbindelse med udarbejdelse af 
fredningsforslaget, hvor DN vil deltage. Der vil ske en inddragelse af lokale foreninger og borgere i forbindelse med 
selve fredningssagen.  
  
INDSTILLING 
Direktøren for Teknik og Kultur indstiller til Byrådet: 
  
1.   At [adresse] indgår i samarbejde med Danmarks Naturfredningsforening om fredningsprojektet 
[adresse] – Ulstrup.  
2.   At Byrådet udskyder beslutningen om, hvorvidt Favrskov Kommune skal være medrejser af fredningssagen, til 
der er en større afklaring af fredningsforslagets indhold.  
  
BESLUTNING 
  
Bilag 
  
  
  
  
Teknik- og Miljøudvalget, 4. maj 2015: 
Fraværende: Frank Lassen, Aksel Kristoffersen 
  
Indstilles godkendt, idet Teknik- og Miljøudvalget bemærker, at Teknik og Kultur skal arbejde for, at 
fredningsforslaget ikke begrænser de lokale turismerelaterede aktiviteter. 
Invitation fra DN til samarbejde om fredning 
710-2015-77682 
